Document ID: 32005R1578

KOMMISSIONENS FORORDNING (EF) Nr. 1578/2005
af 29. september 2005
om nedsættelse for produktionsåret 2005/06 af støtten til producenter af visse citrusfrugter som følge af forarbejdningstærsklens overskridelse i visse medlemsstater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter (1), særlig artikel 6, og
ud fra følgende betragtninger:
(1)
Der er i artikel 5, stk. 1, i forordning (EF) nr. 2202/96 fastsat en EF-forarbejdningstærskel for visse citrusfrugter fordelt på de forskellige medlemsstater i overensstemmelse med bilag II til nævnte forordning.
(2)
Det er i artikel 5, stk. 2, i forordning (EF) nr. 2202/96 fastsat, at ved overskridelse af EF-tærsklen nedsættes den støtte, der er fastsat i bilag I til nævnte forordning, for medlemsstater, hvor forarbejdningstærsklen er overskredet. Overskridelsen vurderes på grundlag af gennemsnittet af de mængder, der i de sidste tre produktionsår forud for det produktionsår, som støtten skal fastsættes for, eller i en tilsvarende periode, er forarbejdet med støtte.
(3)
Medlemsstaterne har i henhold til artikel 39, stk. 1, litra c), i Kommissionens forordning (EF) nr. 2111/2003 af 1. december 2003 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter (2) givet meddelelse om, hvor store mængder appelsiner der er forarbejdet med støtte. På grundlag af disse oplysninger er der konstateret en overskridelse på 151 420 tons af EF-forarbejdningstærsklen. Inden for denne overskridelse er der konstateret en overskridelse af tærsklerne for Italien og Portugal. De støttebeløb, der er fastsat for appelsiner i bilag I til forordning (EF) nr. 2202/96 for produktionsåret 2005/06, bør derfor nedsættes med 21,69 % i Italien og 20,64 % i Portugal.
(4)
Medlemsstaterne har i henhold til artikel 39, stk. 1, litra c), i forordning (EF) nr. 2111/2003 givet meddelelse om, hvor store mængder citrusfrugter der er forarbejdet med støtte. På grundlag af disse oplysninger er der konstateret en overskridelse på 54 460 tons af EF-forarbejdningstærsklen. Inden for denne overskridelse er der konstateret en overskridelse af tærsklen for Italien, Portugal og Cypern. De støttebeløb, der er fastsat for mandariner, klementiner og satsumas i bilag I til forordning (EF) nr. 2202/96 for produktionsåret 2005/06, bør derfor nedsættes med 44,26 % i Italien, 47,02 % i Portugal og 17,83 % på Cypern.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Støtten til Italien og Portugal i henhold til forordning (EF) nr. 2202/96 for appelsiner leveret til forarbejdning er for produktionsåret 2005/06 fastsat i bilag I til nærværende forordning.
Artikel 2
Støtten til Italien, Portugal og Cypern i henhold til forordning (EF) nr. 2202/96 for mandariner, klementiner og satsumas leveret til forarbejdning er for produktionsåret 2005/06 fastsat i bilag II til nærværende forordning.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. september 2005.

Labels: 18
17
19